নির্ভীক সাংবাদিকতার জন্য ‘দানিশ সিদ্দিকী সাংবাদিকতা পুরস্কার’ ঘোষণা

নয়াদিল্লি:  দানিশ সিদ্দিকী (Danish Siddiqui) । ২০২১ সালের ১৬ জুলাই আফগানিস্তানে আফগান সেনা ও তালিবানদের সংঘর্ষের মাঝে পড়ে নিহত হন এই তরুণ চিত্র সাংবাদিক (Photo Journalist)।

তিনি কান্দাহারের (Kandahar) বলদাক অঞ্চলে আফগান (Afghanistan) নিরাপত্তা বাহিনীর সঙ্গে কাজ করছিলেন। এর আগে ২০১৮ সালে মায়ানমারে রোহিঙ্গা শরণার্থীদের উপর হওয়া অত্যাচারের ছবি তুলে ধরে পুলিৎজার পুরস্কার পেয়েছিলেন দানিশ সিদ্দিকী।

এবার সেই জনপ্রিয় সাংবাদিক দানিশ সিদ্দিকীর প্রতি সম্মান জানিয়ে ‘দানিশ সিদ্দিকী জার্নালিসম ফাউন্ডেশন’ (Danish Siddiqui Foundation) পুরস্কার ঘোষণা করা হল। এই পুরস্কারের নাম ‘দানিশ সিদ্দিকী সাংবাদিকতা পুরস্কার’। সাহসিকতার জন্য ভারতে কর্মরত সমস্ত ভারতীয় ও বিদেশি সাংবাদিকরা এই পুরস্কার পেতে পারেন।

আরও পড়ুন: কাশ্মীর ইস্যুতে রাষ্ট্রপুঞ্জে পাকিস্তানকে ধুয়ে দিল ভারত

জুরিতে রয়েছেন রাজদীপ সরদেশাই ( Rajdeep Sardesai), বৈষ্ণ রায় (Vaishna Roy), কিশলয় ভট্টাচার্য (Kishalay Bhattacharjee), গ্যাব্রিয়েল ফনসেকা (Gabrielle Fonseca)।

দানিশ সিদ্দিকী ফাউন্ডেশন সাংবাদিকতায় নির্ভীক সাহসীকতা, সততা, সহানুভূতি এবং সত্যবাদিতা প্রদর্শনকারী সাংবাদিকদের পুরস্কৃত করার জন্য প্রথম এই পুরস্কারের ঘোষণা করেছে।

এই পুরস্কারের লক্ষ্য প্রিন্ট মিডিয়া, চিত্র সাংবাদিকতা, ডিজিটাল ও সম্প্রচার মিডিয়াতে তাদের উল্লেখযোগ্য ভূমিকার প্রশংসা করা। দুইবার পুলিৎজার প্রাপ্ত সাংবাদিক দানিশ সিদ্দিকী তাঁর নির্ভীক সাংবাদিকতার জন্য জনপ্রিয় ছিলেন।

সাহসিকতা ও নির্ভীকভাবে কাজের জন্য  ভারতের কর্মরত সমস্ত ভারতীয় ও বিদেশ সাংবাদিকরা এই পুরস্কার পেতে পারেন।

১ জানুয়ারি ২০২৪ এবং ৩১ ডিসেম্বর, ২০২৪  এর মধ্যে করা কাজের উপর ভিত্তি করে এই পুরস্কার নির্ধারণ করা হবে। মনোনয়ন ৩১ মার্চ, ২০২৫ পর্যন্ত গ্রহণ করা হবে। পুরষ্কার অনুষ্ঠানটি চলতি বছরের ৪ মে নয়াদিল্লিতে অনুষ্ঠিত করার পরিকল্পনা নেওয়া হয়েছে।

ফাউন্ডেশন বোর্ডের সদস্য আখতার সিদ্দিকী জানিয়েছেন, সাংবাদিকতা এই পেশাকে সম্মান জানানোর জন্য এই পুরস্কারে আয়োজন।

দেখুন অন্য খবর: